Sanger kies musiek 'n duisend keer oor | Netwerk24
Sanger kies musiek 'n duisend keer oor
Samantha Leonard Foto: Brendan Croft
Sedert Kimberley se Saman­tha Leonard in 2017 derde in die The Voice SA-kompetisie geëindig het, het baie dinge vir haar verander. Sy het pas haar nuwe enkelsnit uitgereik en behaal groot sukses .
Sy beantwoord Terésa Coetzee se vrae.
Hoe het The Voicejou lewe verander?
Dit het alles verander. Ek het soveel ondersteuners bygekry wat my van dag een af bygestaan het.
Dit het my die geleentheid gegee om oor die land heen op te tree, en my die voorreg gegee om aan te hou doen waarvoor ek so oneindig lief is – om te sing.
'n Klomp optredes hou my besig, en my dagboek loop vinniger as waaraan my voete gewoond is. Dit is die beste gevoel van my lewe.
The Voice SA was 'n hupstoot vir my sang­loopbaan, en ek sal altyd dankbaar wees vir die geleentheid wat vir my gegee is.
Vertel ons van jou heel eerste enkelsnit, wat jy pas bekend gestel het.
Die liedjie se naam is " 'n Duisend keuses". Dit is my heel eerste enkelsnit en die fondament van die solo-album waaraan ek werk.
Dit is 'n baie persoonlike liedjie wat vertel waarom ek sing so baie geniet en hoe dit my inspireer.
Musiek is wie ek is; dit is in my bloed en die enigste ding wat my bemoedig om nooit op te gee wanneer dit by my drome kom nie.
Dit is vir my 'n voorreg om met musiek my storie met die wêreld te deel.
Die liedjie kom uit my eie pen en hart, en vertel die storie van my loopbaan en keuses wat ek moes maak om hier te kom. Dit is 'n weerspieëling van my hart in hierdie stadium van my lewe.
Daar gaan 13 oorspronklike liedjies op die album wees, waarvan ek sewe self geskryf het. Een van liedjies is Engels. Om die liedjies te kies was maklik; elke liedjie op die album spruit uit 'n persoonlike ervaring.
My ouers. Hul geloof, menswees en uithouvermoë bemoedig my elke dag en maak my 'n beter mens. Ek bewonder hulle.
Ek is mal oor Corlea Botha en Tarryn Lamb. Albei het ongelooflike stemme en "powerhouse vocals".
Celine Dion, Jessie J, Sam Bailey en Tori Kelly.
Ek hou daarvan om inkopies te doen, ja, maar ek moet myself moed inpraat en genoeg rus kry voordat ek die uitdaging aanpak. As ek eers begin, kan ek nie ophou nie.
Ek is mal oor uitrustings in swart en rooi. Ek het 'n eklektiese styl en koop nie net by een winkel nie.
2. The Impossible;
Die grootste les wat ek al geleer het, is om nooit op ander staat te maak om my drome te laat waar word nie – dit is iets wat net jy vir jouself kan doen.
In die lewe is daar 'n duisend keuses voor ons neergelê. Dit is ons verantwoordelikheid om die regte besluite te neem.
Partykeer maak ons die verkeerde keuses en kry baie seer, maar dit is wat ons uit daardie foute leer en hoe ons weer opstaan wat saak maak.
Ek dink nie iemand kan 'n mens regtig ooit daarop voorberei nie. Jy moet self daardeur gaan, leer, en as mens en kunstenaar groei.
Daar is oor die wêreld heen hartseer en negatiwiteit. Weghardloop van probleme is nie waarin ek glo nie.